b'\n_START_ARTICLE_\nAvicenos vir\xc5\xa1ukaln\xc4\x97\n_START_PARAGRAPH_\nAvicenos vir\xc5\xa1ukaln\xc4\x97 (tad\xc5\xbe. Qullai Abuali ibni Sino), geriau \xc5\xbeinoma kaip Lenino vir\xc5\xa1ukaln\xc4\x97 (rus. \xd0\x9f\xd0\xb8\xd0\xba \xd0\x9b\xd0\xb5\xd0\xbd\xd0\xb8\xd0\xbd\xd0\xb0) \xe2\x80\x93 auk\xc5\xa1\xc4\x8diausias Trans-Alajaus kaln\xc5\xb3 Vidurin\xc4\x97je Azijoje ta\xc5\xa1kas (auk\xc5\xa1tis 7134 m) ir antras pagal auk\xc5\xa1t\xc4\xaf Pamyro kalnas, kur\xc4\xaf lenkia tik Ismailo Samani vir\xc5\xa1ukaln\xc4\x97 (7495 m). Jis yra ant Tad\xc5\xbeikijos ir Kirgizijos sienos. Atrastas 1871 m. ir pavadintas Konstantino Kaufmano vardu._NEWLINE_1928 m. kaln\xc4\x85 pervadino Rusijos revoliucionieriaus ir pirmojo Soviet\xc5\xb3 S\xc4\x85jungos vadovo Vladimiro Lenino vardu. Jis buvo laikomas auk\xc5\xa1\xc4\x8diausiu Pamyro kalnu iki 1933 m. buvo \xc4\xafkopta \xc4\xaf Ismailo Samani vir\xc5\xa1ukaln\xc4\x99 (tuomet vadint\xc4\x85 Stalino vir\xc5\xa1ukalne) ir atrasta, jog ji daugiau nei 300 metr\xc5\xb3 auk\xc5\xa1tesn\xc4\x97 (7495 m)._NEWLINE_Vir\xc5\xa1ukaln\xc4\x97 buvo dar kart\xc4\x85 pervadinta 2006 liep\xc4\x85._NEWLINE_Pirmieji 1928 m \xc4\xaf kaln\xc4\x85 \xc4\xafkop\xc4\x97 Karlas Vynas, Eugenas Alvainas ir Ervinas \xc5\xa0naideris, Vokietijos ekspedicijos nariai.'